laion/Wikipedia-Exotic huggingface dataset:
צ'ורסקריה

צ'ורסקריה (בפורטוגזית: Churrascaria) היא שיטה לצליית בשר שבה מניחים את האוכל על רשת מתכת, המונחת מעל מקור חום ישיר ונפוצה במדינות דרום אמריקה אך בעיקר בברזיל ופורטוגל. שם השיטה נגזר מהמילה צ'ורסקו (churrasco) שפירושה ברביקיו או גריל בשפה הפורטוגזית. במסעדות הצ'ורסקריה, הבשרים מוגשים בסגנון "רודיזיו" שבו מלצרים, המכונים "פאסדורס" (Passadores), מסתובבים בין השולחנות עם שיפודים גדולים שעליהם נתחים שונים של בשר. הלקוחות מקבלים כרטיסים דו-צדדיים – צד אחד ירוק וצד אחד אדום. כשהכרטיס ירוק, המלצרים ממשיכים להביא בשרים נוספים וכשהוא אדום, הם מפסיקים להביא בשר. שיטת הצ'ורסקריה פותחה על ידי הגאוצ'ו, הרועים של דרום ברזיל, אורוגוואי וארגנטינה, שהיו צולים בשרים על אש במרעה. עם הזמן, השיטה התפתחה והפכה לפופולרית יותר ובעקבות זאת נפתחו מסעדות המגישות את המנות בצורה מסורתית וייחודית זו. נהוג לצלות סוגים שונים של בשרים: פיקניה (Picanha) – נתח בקר פופולרי מאוד בברזיל פריסקט (Brisket) – חזה בקר קוסטלה (Costela) – צלעות בקר סירלוין (Sirloin) – סינטה מלבד צליית בשרים, מסעדות רבות מציעות גם עוף ופירות ים צלויים. מדיה וקבצים בנושא צ'ורסקריה בוויקישיתוף קרניבורים, על הצ'ורוסקריה של קאזה דו ברזיל שמעתם? – באתר Zap Rest ברזיל הקטנה אצלנו באילת – באתר יוסי גינוסר Our History | Fogo de Chao, web.archive.org, ‏2014-06-05 Jane Fajans, Brazilian Food: Race, Class and Identity in Regional Cuisines, A&C Black, 2013-07-18, ISBN 978-0-85785-043-0. (באנגלית) Rafael Tonon, How the Brazilian Steakhouse Chain Fogo de Chão Swept America, Eater, ‏2016-10-06 (באנגלית) Evandro Caregnato, Churrasco: Grilling the Brazilian Way, Gibbs Smith, 2016-06-09, ISBN 978-1-4236-4069-1. (באנגלית)
שפילריין

האם התכוונתם ל... אוולד שפילריין – פיזיקאי סוביטי-רוסי יאן שפילריין – מתמטיקאי ומהנדס חשמל סוביטי-רוסי סבינה שפילריין – פסיכואנליטיקאית רוסיה-יהודיה
שיינדלין

האם התכוונתם ל... אלכסנדר שיינדלין – פיזיקאי סוביטי-רוסי, אחיו של בוריס שיינדלין בוריס שיינדלין – משפטן סוביטי, אחיו של בוריס שיינדלין ג'ודית שיינדלין – עורכת דין, שופטת, אישיות טלוויזיונית וסופרת יהודייה-אמריקאית, מרכז תוכנית הריאליטי המשפטית "השופטת ג'ודי"
סוזמה

סוזמה (בטורקית: Süzme; בערבית: سوزما) היא גבינה טורקית, המיוצרת מחלב פרה ונפוצה במדינות הקווקז ומרכז אסיה. הגבינה מורכבת מיוגורט, חלב וחמאה המותססים, מוכנסים לבד ונתלים למשך 5 שעות לצורך ניקוז. נהוג לאכול את הגבינה באירועים חגיגיים וגם באופן יומיומי ולהשתמש בה כמנת פתיחה, מילוי לבורקס או פשטידות, וכממרח על לחם. תהליך הגיבון כולל מספר שלבים עיקריים: התססה: יוגורט או חלב חמוץ מותססים בטמפרטורת החדר עד לקבלת מרקם סמיך. הסרת נוזלים: החלק המותסס מועבר לבד גזה או מסננת דקה ונתלה לניקוז הנוזלים למשך מספר שעות עד ימים, בהתאם לרמת הסמיכות הרצויה. אריזה ואחסון: הגבינה המנוקזת מוכנסת לכלי סגור ומאוחסנת בקירור וניתן להוסיף לה מלח לשימור ולשיפור הטעם. מדיה וקבצים בנושא סוזמה בוויקישיתוף מתכון: גבינת סוזמה, באתר SBS מתכון אוזבקי להכנת סוזמה, באתר The Art of Uzbek Cuisine "'Greek' yoghurt Chobani firm loses legal battle". BBC News (באנגלית בריטית). 2014-01-29. נבדק ב-2024-06-29. YANIK KOKULU YOĞURT | Kültür Portalı, web.archive.org, ‏2022-09-09 Alan Davidson, The Oxford companion to food, New York, NY : Oxford University Press, 2014, ISBN 978-0-19-967733-7 What’s The Difference Between Regular and Greek Yogurt?, Kitchn (באנגלית) Neuman, William (2012-01-12). "Greek Yogurt a Boon for New York State". The New York Times (באנגלית אמריקאית). ISSN 0362-4331. נבדק ב-2024-06-29.
טובי המינגוויי

טובי מייקל סי. איי המינגוויי (באנגלית: Toby Michael C. A. Hemingway; נולד ב-28 במאי 1983) הוא שחקן אנגלי. בנם של הסופרים מייק ואנה-מריה המינגוויי, טובי המינגוויי נולד בברייטון, סאסקס, שם בילה את ילדותו עם אחיו הגדול, ג'יי. בגיל שלוש עשרה, הוא עבר לאוחאי, קליפורניה, ארצות הברית עם אימו. לאחר שסיים את לימודיו בתיכון "לורל ספרינגס" המספק חינוך ביתי וחינוך מקוון אותם סיים בשנת 2001, הוא למד בהאקדמיה האמריקאית לאמנויות הדרמה בעיר ניו יורק, שם קיבל תואר באמנויות יפות. בשנת 2005, הוא הופיע בפרקים נבחרים בסדרות הטלוויזיה "Summerland" ו-בונז. בשנה שלאחר מכן, היה לו את התפקיד הקולנועי הגדול הראשון שלו בסרט הקולנוע "הברית". ב-2007, שיחק המינגוויי בסרט "חגיגה של אהבה" וב-2008, הוא הופיע בפרקים נבחרים של סדרת המשטרה CSI: מיאמי. ביולי 2010, הוא שיחק את מושא האהבה בקליפ "Mine" של טיילור סוויפט. בשנת 2010, לוהק המינגוויי לתפקיד משנה בסרט ברבור שחור. בשנת 2012, המינגוויי שיחק בתפקיד משנה בסדרה "המוצא" בתור בן דודו הרומני של וילה טימו גאה. טובי המינגוויי, במסד הנתונים הקולנועיים IMDb (באנגלית) טובי המינגוויי, באתר AllMovie (באנגלית) Births, Marriages & Deaths Index of England & Wales, 1916–2005.; at ancestry.com Lindell, Kim (28 בספטמבר 2007). "Ex-Ojai resident Toby Hemingway learned a lot from co-stars". Ventura County Star. אורכב מ-המקור ב-5 באוקטובר 2007. נבדק ב-29 בספטמבר 2007. {{cite news}}: (עזרה) Vena, Jocelyn (27 באוגוסט 2010). "Taylor Swift Opens Up About 'Mine' Wedding Scene". MTV. אורכב מ-המקור ב-30 באוגוסט 2010. נבדק ב-28 באוגוסט 2010. {{cite news}}: (עזרה)
מורגן קוהאן

מורגן קוהאן (באנגלית: Morgan Kohan; נולדה ב-30 בדצמבר 1993) היא שחקנית קנדית. קוהאן נולדה בסאמרלנד, קולומביה הבריטית, קנדה. היא בילתה את רוב ילדותה בריקוד. היא התקבלה לתוכנית המשולשת של משחק, שירה וריקוד במכללת רנדולף לאמנויות הבמה. בתחילה היא התכוונה להתמקד בקריירת ריקוד אך בהמשך העבירה את המיקוד לכיוון משחק. היא החלה את הקריירה ב-2014 עם מספר סרטי טלוויזיה וסדרות קנדיות. בשנת 2019, קוהאן החלה לככב בתור ליליאן ב-"When Hope Calls" (אנ'), ספין-אוף של "כשהלב קורא" בו כיכבה קוהאן כאורחת בפרק ששימש כפיילוט של "When Hope Calls". הסדרה ירדה אחרי שתי עונות. החל מ-2023 מככבת בתפקיד הראשי של סדרת הדרמה "הלב של סאליבן" המבוססת על ספר של רובין קאר. מורגן קוהאן, במסד הנתונים הקולנועיים IMDb (באנגלית) "Rising Star: Morgan Kohan's Journet In Canadian Entertainment". BOL Network. 24 בנובמבר 2023. נבדק ב-24 בפברואר 2024. {{cite web}}: (עזרה) "Morgan Kohan". The Hallmark Channel. נבדק ב-24 בפברואר 2024. {{cite web}}: (עזרה) Brett, Mark (19 באפריל 2023). "Penticton actress making name for herself on Sullivan's Crossing". Penticton Herald. נבדק ב-24 בפברואר 2024. {{cite web}}: (עזרה) Lewis, Rebecca (4 באוקטובר 2023). "Exclusive: When Hope Calls star Morgan Kohan's feel-good new show could be the next Virgin River". Hello!. נבדק ב-24 בפברואר 2024. {{cite web}}: (עזרה) "Hallmark Movies Now's First Original Series, "When Hope Calls," Premieres August 2019" (הודעה לעיתונות). Pasadena, California: Crown Media Holdings. 9 בפברואר 2019. נבדק ב-5 במרץ 2019. {{cite press release}}: (עזרה) "Robyn Carr's Sullivan's Crossing series to shoot in Nova Scotia for CTV". SaltWire Network. 2 ביוני 2022. נבדק ב-24 בפברואר 2024. {{cite web}}: (עזרה)
מייקל גמבייר-פארי

מייג'ור-גנרל מייקל דנמן גמבייר-פארי, (באנגלית: Michael Denman Gambier-Parry‏; 21 באוגוסט 1891 – 30 באפריל 1976) היה קצין בכיר בצבא הבריטי שפיקד לזמן קצר על דיוויזיית השריון השנייה במהלך המערכה במדבר המערבי במלחמת העולם השנייה. גמבייר-פארי נולד ב-21 באוגוסט 1891 בהיינאם קורט, גלוסטרשייר, ומשפחתו הייתה משפחה של אמנים ואנשי צבא (ראה תומאס גמבייר פארי ובנו של האחרון, המלחין הבולט סר יוברט פארי). דודו ארנסט גמבייר-פארי היה מייג'ור בצבא שנשלח למצרים כדי לנקום את מותו של הגנרל גורדון וכתב ספר (Suakin, 1885) על קורותיו. אביו של מייקל היה האדריכל סידני גמבייר-פארי. גמבייר-פארי, שהתחנך באיטון קולג', נכנס למכללה הצבאית המלכותית בסנדהרסט והוסמך כקצין ברובאי ויילס המלכותיים במרץ 1911. הוא שירת במלחמת העולם הראשונה בצרפת, זכה בעיטור הצלב הצבאי ב-1916, ובממערכה בגליפולי ובמערכה במסופוטמיה. לאחר שחזר לסנדהרסט ומונה למפקד פלוגה של צוערים ג'נטלמנים, גמבייר-פארי למד במכללת המטה, קמברלי מ-1923 עד 1924 והועבר לחיל הטנקים המלכותי ב-1924. לאחר מכן שירת כקצין מטכ"ל במשרד המלחמה לפני שמונה למפקד חטיבת הרגלים מלאיה ב-1938. גמבייר-פארי שירת במלחמת העולם השנייה כראש המשלחת הצבאית הבריטית ליוון ב-1940, במהלך מלחמת איטליה–יוון, ולאחר מכן כמפקד דיוויזיית השריון השנייה בצפון אפריקה לפני שנלקח כשבוי מלחמה ב-1941 גמבייר-פארי נלכד על ידי האיטלקים יחד עם בריגדיר א. וו. ד. ווגאן במצ'ילי באפריל 1941. כשהגיע לווילה אורסיני ליד סולמונה עם פיליפ נים, ריצ'רד אוקונור, ג'ון קומב וג'ורג' יאנגהוסבנד, הוא נשלח ל-Castello de Vincigliata PG12 ליד פירנצה באותה שנה. כפי שכתב עליו אדריאן קרטון דה ויארט, "הוא גם היה אדם מוכשר ביותר, עשה סקיצות מענגות, היה 'זייפן' ממדרגה ראשונה - מה שללא ספק יכול היה להניב לו הכנסה קבועה בעולם התחתון". ידוע בתור 'GP', הוא היה מוזיקאי בעל ידע "והוביל את המקהלה בתפילות הכנסייה שלנו ביום ראשון". בספטמבר 1943 נמלט עם שאר הקצינים ולאחר הרפתקאות שונות הגיע לרומא, שם השיג מקלט במנזר, עד שהגיעו בעלות הברית; הוא פרש מהצבא ב-1944. בפנסיה התגורר גמבייר-פארי בבית וויברס בקאסל קומב ליד צ'יפנהאם וב-House Forest Gate בפונדגייט ליד קרובורו והפך לסגן לוטננט של וילטשייר. הוא נפטר בסאסקס ב-30 באפריל 1976. מדיה וקבצים בנושא מייקל גמבייר-פארי בוויקישיתוף The Times, OBIT. 17 April 1936 Ranieval, The Marquis of Ruvigny and (1 במאי 2013). The Plantagenet Roll of the Blood Royal: The Mortimer-Percy Volume. Heritage Books. p. 166. ISBN 978-0-7884-1872-3. {{cite book}}: (עזרה) "King's Collections : Archive Catalogues : Military Archives". kingscollections.org. Army, Great Britain (1 בינואר 1922). The Monthly Army List. {{cite book}}: (עזרה) "Biography of Major-General Michael Denman Gambier-Parry (1891–1976), Great Britain". generals.dk. Carton de Wiart p. 194 Hargest pp. 113, 114 Neame p. 304 Fleming, pp.109–112 MRD Foot, p. 167 Who Was Who (1971–1980). London: A & C Black, 1981. מסת"ב 978-0-7136-2176-1, p. 286.
סרטי ליונסגייט

סרטי ליונסגייט (לשעבר נקרא Cinépix Film Properties) הוא אולפן הפקת סרטים והפצת סרטים קנדי-אמריקאי שנוסד בקנדה בשנת 1962. כיום הוא חטיבה של אולפני ליונסגייט (אנ') ומרכזו בסנטה מוניקה, קליפורניה. ליונסגייט הוא אולפן הקולנוע הגדול והמצליח ביותר באמריקה הצפונית. האולפן מתמקד בסרטים זרים ועצמאיים והפיץ זיכיונות של סרטים שזכו להצלחה מסחרית בין-לאומית, כולל "המסור", "משחקי הרעב", "רמבו", "מפוצלים", "ג'ון וויק", "הוסטל" ו"רוח זדונית". הסרט המכניס ביותר שיצא בהפצת סרטי ליונסגייט הוא "משחקי הרעב: התלקחות". אתר האינטרנט הרשמי של סרטי ליונסגייט (באנגלית) אתר האינטרנט הרשמי של סרטי ליונסגייט סרטי ליונסגייט, ברשת החברתית אקס (טוויטר) סרטי ליונסגייט, ברשת החברתית אינסטגרם Lions Gate Entertainment Corp (LGF) Company Profile - CorporateInformation.com, web.archive.org, ‏2012-01-14 Lionsgate Films, www.lionsgate.com Lionsgate Films, IMDb (באנגלית אמריקאית) The Hunger Games: Catching Fire, Box Office Mojo
ררי האריה

ררי האריה (או: רה רי האריה; באנגלית: Raa Raa the Noisy Lion, "רה רה האריה הרועש") היא סדרת טלוויזיה בריטית לילדים בהנפשת סטופ מושן. בבריטניה הסדרה שודרה ב-CBeebies בשנת 2011. בישראל הסדרה שודרה בשנת 2012 בערוץ לולי. הסדרה בת 3 עונות ו-78 פרקים באורך 10 דקות. שיר הפתיחה בדיבוב העברי בוצע על ידי לורה שופוב ודייוויד לרנר. רה רי הוא אריה שגר בג'ונגל יחד עם חבריו המכונה ''ג'וני ג'וני ג'ונגל'', בכל פרק הוא וחבריו יחוו הרתפקאות וילמדו מילים חדשות וצלילים. רה רי (Raa Raa - רה רה) (מכונה גם: ררי): אריה צהוב, הדמות הראשית בתוכנית, גר בבית עץ ונוהג באוטו המכונה ''אוטו ג'ונגל''. פילי (Huffty - האפטי): פיל כחול, גר בנדנדה, אוהב מוזיקה ונוהג ברכבת. טופסי (Topsy): ג'ירפה צהובה, גרה בספרייה, אוהבת לקרוא ספרים. קרוקי (Crocky): תנין ירוק, גר בשפת האגם, מומחה בקלפוץ במקל פוגו. זזי (Zebby - זבי): זברה סגולה, גרה בקקטוס, אוהבת לשחק, ולעיתים גובעת מרעב. אוו אוו (Ooo Ooo): קוף חום, גר בעץ, אוהב לאכול בננות ולהפתיע את שאר הדמויות. הדיבוב העברי הופק על ידי יעל אללוף ובוים על ידי דן שצברג. אתר האינטרנט הרשמי של ררי האריה "ררי האריה", במסד הנתונים הקולנועיים IMDb (באנגלית) "ררי האריה", באתר Rotten Tomatoes (באנגלית) "ררי האריה", במסד הנתונים הקולנועיים KinoPoisk (ברוסית) ררי האריה, במיזם "אישים" לתיעוד היצירה הישראלית
מסעוד פרזאד

מסעוד פרזאד (בפרסית: مسعود فرزاد; 1906 – 26 בספטמבר 1981) היה ספרן ומשורר פרסי. פרזאד למד במכללה האמריקאית בטהראן ולאחר מכן הועסק כמתרגם במשרד האוצר. ב-1929 נשלח פרזאד ללונדון במלגה ממשלתית ללימודי כלכלה אך חזר הביתה שנתיים לאחר מכן לפני שסיים את הקורס. במשך תשע השנים הבאות היו לו מגוון משרות חוזיות כמתרגם במספר משרדים ומשרדים ממשלתיים בטהרן. לאורך תקופה זו כתב שירה, בעיקר במסגרת המסורת הקלאסית. ב-1942 פרסם מבחר משיריו בכרך שכותרתו Waqtī ke šāʿer būdam (כשהייתי משורר). הוא גם החל לעבוד על מהדורה חדשה של "דיבן" מאת חאפז, משימה שעליה עבד לאורך כל חייו. בניגוד לנורמות אקדמיות מקובלות של מחקר טקסטואלי, הוא סירב לתת קדימות לכתבי יד עתיקים יותר שקיימים, ובמקום זאת התמקד בדימוי מחשבתי של חאפז כמשורר אידיאלי, שבשירתו היו האותנטיים והמושלמים ביותר זהים. מלכתחילה נחשבה גישה זו למפוקפקת, ופרזאד מעולם לא זכה להכרה שטען שלה הוא ראוי. בשנות ה-30 של המאה ה-20 הכיר פרזאד שלושה משוררים נוספים, ואלה יצרו ביחד קבוצה שכונתה בשם "חבורת הארבעה". אחד המשוררים בחבורה, צאדק הדאיאת, שיתף פעולה עם פרזאד לשם כתיבת יצירות משותפות וכן סייע לו למצוא מוציא לאור לפרסומיו. עם זאת, פרזאד הסתכסך עם מינובי, אחד המשוררים הנוספים בחבורה. ב-1942 עבר פרזאד ללונדון כעובד במדור הפרסי של תאגיד השידור הבריטי, תפקיד בו מילא במשך שמונה שנים. לאחר מכן, הצטרף לשגרירות איראן בלונדון כאיש צוות מקומי. מאוחר יותר הוא הופקד על מדור הסטודנטים וגם הפך לנספח התרבות במשך קרוב לעשור. FARZĀD, MASʿŪD, באנציקלופדיה איראניקה (באנגלית)
לינדה בויד

לינדה בויד (באנגלית: Lynda Boyd; נולדה ב-28 בינואר 1965) היא שחקנית, זמרת, רקדנית, מוזיקאית וסופרת קנדית. בויד כיכבה במחזות זמר כמו "מופע האימים של רוקי", "ברנשים וחתיכות" ו"קטנה ומטריפה". היא גם שרה ועשתה סיבוב הופעות עם "The "Blenders בשנות ה-80. היא ידועה בעיקר בזכות תפקידיה בסרטים "יעד סופי 2" (2003), "חיים בלתי גמורים" (2005), "יש לה ביצים" (2006), ו"על קרח דק" (2003), עם דיאן קיטון. בין השנים 2008–2009 בויד הופיעה בתור דיינה ויטקומב בשישה פרקים בסדרה "מקלט באפלה" בשנים 2010–2014 שיחקה בויד בסדרת הדרמה-קומית הקנדית "Republic of Doyle" בתור רוז מילר. ב-2015 הופיעה במספר פרקים בסדרה "כשהלב קורא" בתור גרייס טאצ'ר, אמה של אליזבת (ארין קרקוב). בין השנים 2017–2020 לבויד היה תפקיד קבוע בסדרת הטלוויזיה המערבונית "Tin Star", יחד עם כריסטינה הנדריקס וטים רות'. בין השנים 2019–2022 היה לה תפקיד חוזר בתור לילי בסדרת הדרמה הרומנטית של נטפליקס "וירג'ין ריבר". בויד זכתה במועמדויות לפרס ג'מיני עבור "פלקון ביץ'" ו"Republic of Doyle" של Freeform. מדיה וקבצים בנושא לינדה בויד בוויקישיתוף לינדה בויד, ברשת החברתית אקס (טוויטר) לינדה בויד, במסד הנתונים הקולנועיים IMDb (באנגלית) לינדה בויד, באתר AllMovie (באנגלית) לינדה בויד, במסד הנתונים הקולנועיים KinoPoisk (ברוסית) "Lynda Boyd". www.cbc.ca. CBC. "Lynda Boyd Biography". TVGuide.
איסוף סיסוקו

איסוף במבה סיסוקו (בצרפתית: Issouf Bemba Sissokho; נולד ב-30 בינואר 2002) הוא כדורגלן מאלי המשחק בעמדת הקשר במכבי תל אביב מליגת העל. סיסוקו גדל במחלקת הנוער של דרבי אקדמי במאלי. ב-30 בינואר 2020 חתם בז'ירונדן דה בורדו מליגת העל הצרפתית, והחל לשחק בקבוצת המילואים של המועדון. בשנת 2021 החל לשחק בקבוצה הראשונה של המועדון. באוגוסט 2024 חתם במכבי תל אביב מליגת העל לשלוש שנים עם אופציה לעונה נוספת. נכלל בסגל הנבחרת האולימפית של מאלי לטורניר הכדורגל באולימפיאדת פריז (2024). מדיה וקבצים בנושא איסוף סיסוקו בוויקישיתוף איסוף סיסוקו, באתר Transfermarkt איסוף סיסוקו, באתר Soccerway איסוף סיסוקו, באתר WorldFootball.net איסוף סיסוקו, באתר FootballDatabase.eu Isidore AKOUETE‏, Issouf Sissokho : Le Malien devient Bordelais, באתר Africa Top Sports, ‏30 בינואר 2020 (בצרפתית) איסוף סיסוקו הצטרף למכבי, באתר מכבי תל אביב, ‏4 באוגוסט 2024 Voici la liste des joueurs sélectionnés par le sélectionneur, Badra Alou Diallo pour les Jeux Olympiques Paris 2024 בחשבון הפייסבוק הרשמי של פדרציית הכדורגל המאלית, 8 ביולי 2024 (בצרפתית)
קישיין תומפסון

קישיין תומפסון (באנגלית: Kishane Thompson; נולד ב-17 ביולי 2001) הוא אצן מג'מייקה. סגן אלוף אולימפי (פריז 2024), בעל תוצאת השנה בעולם (2024) והתוצאה התשיעית בכל הזמנים בריצת 100 מטר (9.77 שניות). במסגרת ליגת היהלום שנערכה בשיאמן, הרפובליקה העממית של סין ב-2 בספטמבר 2023 הוא סיים שני בריצת 100 מטר בשיא אישי חדש של 9.85 שניות, אחרי כריסטיאן קולמן (9.83 שניות) ולפני פרד קרלי (9.96 שניות), שניהם מארצות הברית. במבחנים הג'מייקנים לאולימפיאדת פריז (2024) שנערכו ב-28 ביוני 2024 הוא ניצח בריצת 100 מטר בתוצאת השנה בעולם של 9.77 שניות והתוצאה התשיעית בטיבה בכל הזמנים, הוא הקדים את אובליק סוויל (9.82 שניות) ואקים בלייק (9.92 שניות). כבר בשלב המוקדמות הוא קבע שיא אישי חדש של 9.82 שניות. באולימפיאדת פריז שנערכה ב-4 באוגוסט זכה במדליית כסף בריצת 100 מטר בתוצאה של 9.79 שניות, אחרי נואה ליילס שקבע שיא אישי חדש של 9.79 שניות, ולפני פרד קרלי (9.81 שניות), שניהם מארצות הברית. ריצת 100 מטר: 9.77 שניות (2024) מדיה וקבצים בנושא קישיין תומפסון בוויקישיתוף קישיין תומפסון, באתר התאחדות האתלטיקה הבין-לאומית
אמה קוק

אמה קוק (בהולנדית: Emma Kok; נולדה ב-12 במרץ 2008) היא זמרת הולנדית. זוכת העונה העשירית (2021) של The Voice Kids. הביצוע שלה לשיר "Voilà" עם אנדרה ריאו ותזמורת יוהאן שטראוס הפך לוויראלי, וצבר למעלה מ-50 מיליון צפיות ב-YouTube. קוק נולדה במאסטריכט וגדלה בקרקראדה. הוריה, נטלי וויקו קוק, שניהם מוזיקאים שנפגשו באולם קונצרטים. יש לה שני אחים. אחיה אנזו, הוא כנר ואחותה סופי זמרת קלאסית. היא סובלת מגסטרופרזיס וניזונה מצינור האכלה מגיל תשעה חודשים. היא הצהירה שהמחלה הציקה לה מאז היותה בכיתה ה' בגלל שגרמה לה לגובה נמוך יותר. ביוני 2021 זכתה בעונה העשירית של The Voice Kids בהדרכתו של הראפר Ali B. באוגוסט אותה שנה, היא שרה בלימבורג בקונצרט למען קורבנות השיטפונות באירופה ב-2021. ב-11 במרץ 2022, קוק הוציאה את הסינגל הראשון שלה, "תן לי להיות פרפר" "Laat Mij Een Vlinder Zijn". ביולי 2023 הכנר והמנצח ההולנדי אנדרה ריאו, הזמין אותה לבצע את "Voilà" בסדרת הקונצרטים השנתית שלו בכיכר Vrijthof. הופעה זו הפכה לוויראלית, וצברה 2.6 מיליון צפיות בחמישה ימים ובהמשך למעלה מ-50 מיליון. בהשמך אותה שנה היא הוציאה עוד שני קאברים עם ריאו: "White Christmas", ו"All I Want for Christmas Is You". בדצמבר אותה שנה היא השתתפה בקונצרטים לחג המולד של ריאו במרכז התערוכות והכנסים של מאסטריכט. בחג המולד, היא התארחה בתוכנית Die Helene Fischer, שם שרה את "Voilà" עם הלנה פישר. בינואר 2024 הצטרפה לסיבוב ההופעות העולמי של ריאו. ב-24 באפריל, היא הייתה פרזנטורית בטקס פרסי המוזיקה בלאוסדן. חודש שלאחר מכן, ביום השחרור, היא שרה בקונצרט השנתי ב-5 במאי באמסטל באמסטרדם. בקונצרט השתתפו וילם-אלכסנדר, מלך הולנד ומקסימה, מלכת הולנד. אתר האינטרנט הרשמי של אמה קוק (באנגלית) מדיה וקבצים בנושא אמה קוק בוויקישיתוף אמה קוק, ברשת החברתית אינסטגרם אמה קוק, ברשת החברתית טיקטוק אמה קוק, סרטונים בערוץ היוטיוב אמה קוק, במסד הנתונים הקולנועיים IMDb (באנגלית) אמה קוק, באתר אפל מיוזיק (באנגלית) אמה קוק, באתר ספוטיפיי אמה קוק, באתר Last.fm (באנגלית) אמה קוק, באתר AllMusic (באנגלית) אמה קוק, באתר MusicBrainz (באנגלית) אמה קוק, באתר Genius אמה קוק, באתר טיידל (באנגלית) Emma WINS The Voice Kids despite her HEARTBREAKING Story! 😥, בביצוע Road To, סרטון באתר יוטיוב (אורך: 16:30) 15 Year Old Emma Kok Sings Voilà – André Rieu, Maastricht 2023 (official video), סרטון באתר יוטיוב (אורך: 7:25)
שחר (סרט, 2014)

שחר (באנגלית:Dawn, בצרפתית: L'Aube, בגרמנית: Morgengrauen ) הוא סרט דרמה פסיכולוגי בהפקה שווייצרית גרמנית בריטית וישראלית, בבימויו של רומד ויידר, נכתב על ידי בילי מקינון ומבוסס על הרומן שחר מאת הסופר הישראלי וזוכה פרס נובל אלי ויזל, שיצא לאקרנים בשנת 2014. ארבעה חברים לנשק מפעילים לחץ על אלישע הצעיר, שיתגבר על נקיפות המצפון שלו ויתמסר לחלוטין למאבק המזוין. השנה היא 1947, ארץ ישראל (פלשתינה) נמצאת תחת שלטון המנדט הבריטי. המחתרת הציונית נלחמת נגד מדיניות הבריטים ולמען הקמת מדינה יהודית בארץ ישראל. דוד, חבר בארגון ההגנה נידון זה עתה למוות על ידי השלטונות האנגליים. בניסיון להרתיע את הבריטים ולמנוע את מותו של דוד, חטפה ההגנה קצין בריטי בשם דוסון שאותו הם מנסים להחליף עבור חברם. חברי המחתרת מבלים את הלילה ביחד וממתינים לתוצאות המשא ומתן. אם בעלות השחר הבריטים יתלו את חברם, אחד מהם ייאלץ להוציא להורג את הקצין האנגלי המוחזק כבן ערובה. מבקרת הקולנוע איירין גנהארט את המשחק בסרט ותיארה אותו כ"מחושב בחדות, שזור בעדינות. האווירה בשחר היא מעיקה בכללותה. אין מנוס מהלילה הזה שבו אלישע חווה את חניכתו הסופית כלוחם התנגדות, מורד, לוחם חופש או איך שלא תרצו לקרוא לזה. כי העסקה שמתרחשת היא: חיים תמורת חיים." לדברי המבקרת לורי רובק: "הסצנות בין אייזקס לבסמן הן גולת הכותרת של הסרט: אינטנסיביות, מעיקות, מעורפלות. "שחר" הוא תשעים דקות של מתח על יכולת המניפולציה של אנשים - והתוכן עדיין רלוונטי מאוד היום.“ יואל בסמן (אלישע) מוריס כהן (יואב) שרה אדלר (אילנה) לירון לבו (גד) רמי הויברגר (גדעון) ג'ייסון אייזקס (דוסון) "שחר", במסד הנתונים הקולנועיים IMDb (באנגלית) "שחר", באתר אידיבי "שחר", במסד הנתונים הקולנועיים KinoPoisk (ברוסית) https://www.edb.co.il/title/t0013596/#plotelaborated https://www.edb.co.il/title/t0013596/ Irene Genhart, Mehr als eine Frage des Gewissens, DAWN (Morgengrauen), ‏2015-06-29 (ב־) Aargauer Zeitung
שחר (רומן)

שחר הוא רומן מאת אלי ויזל, שיצא לאור ב-1961. שחר הוא הספר השני בטרילוגיה - לילה, שחר ויום - המתארת את חוויותיו ומחשבותיו של ויזל במהלך השואה ולאחריה. בניגוד ללילה, שחר הוא יצירה בדיונית. הרומן מספר את סיפורו של אלישע, ניצול שואה, שמגיע לאחר המלחמה לארץ ישראל בתקופת המנדט הבריטי ומצטרף ל"תנועה" (ככל הנראה לאצ"ל), קבוצה צבאית למחצה שנחושה הדעתה לסלק את הבריטים מהארץ. לילה אחד, הוא מקבל פקודה ולפיה עליו להוציא להורג קצין בריטי עם עלות השחר. הרומן עוסק בעיקר במאבק הפנימי שלו לקראת ההוצאה להורג, במבט לאחור על חייו ועל האירועים והאישים שהשפיעו עליהם. Blum, Harold. Elie Wiesel's Night. Infobase Publishing, 2009, p. 69. Wiesel, Elie. The Night Trilogy. p. 139 ISBN 0-8090-7364-1 Wiesel, Elie. The Night Trilogy. p. 140 ISBN 0-8090-7364-1 ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
אורסוס (וודקה)

אורסוס (באנגלית: Ursus) היא וודקה איסלנדית. המתכון פותח על ידי משפחת מזקקים איסלנדית מסורתית בתחילת המאה העשרים. בשנת 1994, חברת אורסוס הייתה נותנת החסות הראשית של קבוצת פסיפיק מהפורמולה 1. בשנת 1995, החלה להיות מיוצרת על ידי מזקקת Distillery De Hoorn BV מהעיר הורן, הולנד. החל משנת 2004, תהליך זיקוק הוודקה וניהול המותג מתבצע על ידי חברת דיאג'יו (Diageo), המשמשת כבעלים של מותג הוודקה סמירנוף. במהלך השנים, הופצה הוודקה במגוון טעמים: לימון, שזיף קרסייה וענבי שועל. מדיה וקבצים בנושא אורסוס בוויקישיתוף Diageo האתר של חברת דיאגו אורסוס (וודקה) - אלכופדיה, אנציקלופדיית האלכוהול האינטראקטיבית, מאורכב באתר http://archive.is (באנגלית) Nicholas Ermochkine, Peter Iglikowski, 40 Degrees East: An Anatomy of Vodka, Nova Publishers, 2003, ISBN 978-1-59033-594-9. (באנגלית) Ned Halley, The Wordsworth Dictionary of Drink: An A-Z of Alcoholic Beverages, Wordsworth Editions, 2005, ISBN 978-1-84022-302-6. (באנגלית)